b"\n_START_ARTICLE_\nLa Ferreria Vella (Montesquiu)\n_START_SECTION_\nDescripci\xc3\xb3\n_START_PARAGRAPH_\nCasa de planta quadrada amb planta baixa, pis i golfes. La coberta \xc3\xa9s de teula \xc3\xa0rab a dues vessants. La funci\xc3\xb3 que tenia origin\xc3\xa0riament n'ha condicionat la seva estructura interna. Una planta baixa destinada a ferreria, reconvertida actualment en una escola de m\xc3\xbasica, i un primer pis destinat a habitatge. Un gran portal, amb arcada de mig punt, donava acc\xc3\xa9s a la casa, a l'entrada de la qual hi trobem encara avui un pou aix\xc3\xad com les restes de la farga. Est\xc3\xa0 constru\xc3\xafda amb materials nobles (pedra i roure). Fou restaurada tot conservant la seva fesomia original.\n_START_SECTION_\nHist\xc3\xb2ria\n_START_PARAGRAPH_\nPel seu empla\xc3\xa7ament, la vila de Montesquiu ha estat des dels seus or\xc3\xadgens un lloc de pas. Aix\xc3\xad la ferreria caldria relacionar-la amb altres edificis de serveis com els hostals. Apareix en la documentaci\xc3\xb3 des de la baixa Edat Mitja, essent un dels elements essencials del terme de Montesquiu. Despr\xc3\xa9s d'uns anys de des\xc3\xbas, ha estat restaurat pel seu propietari, reconvertint-la en una escola de m\xc3\xbasica i amb la intenci\xc3\xb3 que esdevingui un futur restaurant. La restauraci\xc3\xb3, per\xc3\xb2, ha respectat al m\xc3\xa0xim la fesomia original, especialment pel que fa a distribuci\xc3\xb3 interna i a materials dels murs, tots ells de pedra."